Sevda Altunoluk

Sevda Altunoluk (Tokat, Turkia, 1994ko apirilaren 1a) goalball jokalari turkiar bat da, eta Ankarako Yenimahalle Belediyespor taldean jokatzen duena.  Talde nazionaleko kidea da, eta goleatzaile nagusia izendatua izan da hainbat aldiz. 2021ean, BBCko 100 emakumeetako bat izendatu zuten.Goalball player Sevda Altunoluk: 'I am the world's best' (video), BBC News, 9 Dec 2021

 Bizitza pribatua 
Sevda Altunoluk 1994ko apirilaren 1ean jaio zen. Turkiako Tokaten jaioa da. Sevtap Altunoluk ahizpa ere selekzioko jokalaria da.

 Kirol bizitza 

 Kluba 
Altunoluk 12 urte zituela hasi zen goalballera jolasten. Ankaran jokatu zuen Mithat Enç Gören Kalpler SK kirol klubean, Yenimahalle Belediyesi SK hiri bereko taldera joan aurretik. Gaur egungo taldea Ekrem Gündoduk entrenatzen du, klub bereko gizonezkoen goalball taldeko kide batek.

 Nazioartekoa 
Altunoluk Turkiako emakumeen selekzioarekin lehiatzen da nazioartean. Hainbat lehiaketatan parte hartu du. 2010ean, zilarrezko domina irabazi zuen IBSA Goalball European Women's Group B Championship lehiaketan, Turkiako Eskiúehir-en. Europako 2012ko IBSA Div. B Goalball Txapelketan, Ascoli Picenon (Italia) jokatua, urrezko domina lortu zuen eta 27 golekin markatzaile gorena izan zen, ondoren Swetlana Otto alemaniarra geratu zelarik. Urrezko domina irabazi zuen 2013ko Pajulahti Jokoetan, Nastolan (Finlandia), han ere goleatzaile nagusia izanik. 2015ean, urrezko domina hartu zuen Europako IBSA Div A Goalball Txapelketan Kaunasen (Lituania). Han ere goleatzaile nagusia izan zen, eta atzetik Sümeyye Özcan taldekidea geratu zen.

Altunoluk talde nazionaleko kide izan zen, eta urrezko domina irabazi zuen Rio de Janeiron (Brasil), 2016ko Udako Paralinpiar Jokoetan. 2021ko Jokoetan urrezko domina lortu zuen berriz ere, kasu honetan Tokion.

 Erreferentziak 

 Kanpo estekak 

Kategoria:Turkiako kirolariak
Kategoria:2016ko Udako Paralinpiar Jokoetako parte-hartzaileak
Kategoria:2020ko Udako Paralinpiar Jokoetako parte-hartzaileak
Kategoria:2024ko Udako Paralinpiar Jokoetako dominadunak